Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Iisrael kinnitab kavatsust vastata
Iraani jultunud raketi- ja drooni- rünnakutele Iisraeli territooriumil.
Teheran ähvardab kümnekordse vastulöögiga
ja ähvardab otseselt Ameerika Ühendriike.
Iisraeli kaitseminister rõhutab USA egiidi all süveneva
strateegilise liidu otsustavat tähtsust.
Iisrael vastab Iraani Islamivabariigi jultunud agressioonile
enda valitud ajal ja kohas.
Ajatollade režiim eskaleeris märkimisväärselt piirkondlikke pingeid,
kui hõivas laupäeval Hormuzi väinas Portugali lipu all sõitnud kaubalaeva,
mis omas Revolutsioonikaardi IRGC väitel sidemeid Iisraeliga.
Pärast kahte nädalat, mil Iraan lubas rünnata Iisraeli
väidetava löögi tõttu Teherani konsulaadi lähedal Damaskuses,
mille käigus hukkus
Iraani terrorikäsilaste Quds Force'i Süüria ja Liibanoni tegevuse juht,
teatas IRGC, et karistab Iisraeli
ja valmistub laskma sadu lendkehi Iisraeli territooriumi suunas.
Härra president, mis on teie sõnum Iraanile sel hetkel? - Ärge!
Oleme pühendunud Iisraeli kaitsmisele. Toetame Iisraeli.
Aitame Iisraeli kaitsta ja Iraani ei saada edu. Tänan väga.
Kuigi USA president Joe Biden kordas oma hoiatust Iraanile
Iisraeli mitte rünnata, jäi Islamivabariik ilmselt veendunuks,
et Bideni valitsus ei soovi Iraani sõjakatele kavatsustele vastu hakata.
Esmane rünnak algas laupäeva pärastlõunastel tundidel,
kui Iraani käsilane Hezbollah tulistas Liibanonist üle 50 raketi
Ülem-Galilea ja -Golani piirkondadesse Iisraelis.
Õnneks püüti kõik saabuvad lendkehad kinni.
ning vigastustest ja purustustest ei teatatud.
Kui seejärel sai selgeks,
et Iraan valmistub laiaulatuslikuks rünnakuks oma territooriumilt,
pöördus peaminister Benjamin Netanyahu televisioonis rahva poole,
rõhutades Jeruusalemma selget poliitikat.
Oleme määratlenud selge põhimõtte:
kes meile kahju teeb, seda kahjustame ka meie.
Kaitseme end igasuguse ohu eest ja teeme seda kainelt ja otsustavalt.
Iisraeli kodanikud, ma tean, et ka teie olete kained.
Kutsun teid järgima IDFi tagala väejuhatuse direktiive.
Seisame üheskoos
ja Jumala abiga saame koos jagu kõigist meie vaenlastest.
Umbes kell 23 laupäeva õhtul
läkitati peamiselt Iraanist, aga ka Iraagist, Süüriast ja Jeemenist
umbes 170 ühesuunalist rünnakudrooni.
Iisraeli, Ameerika ja Briti õhusõidukid
koos Prantsusmaa ja teiste regiooni liitlastega
tegelesid nende ohtudega kaugel eemal Iisraeli õhuruumist.
Seejärel tulistati Iisraeli suunas ka umbes 30 tiibraketti
ja üle 120 ballistilise raketi.
Teherani ilmseks jahmatuseks
püüti siiski enamik tema vaenulikest rakettidest kinni,
kusjuures vähem kui kümme ballistilist raketti
maandus Iisraeli õhujõudude baasi ääres Lõuna-Negevi maakonnas,
tekitades väiksemaid kahjustusi.
Iisraeli ja tema rahvusvaheliste partnerite kaitsekoalitsioon
on edukalt nurjanud Iraani ulatusliku rünnaku.
Iraan ja tema käsilased tulistasid Iraanist, Iraagist, Iraagist, Jeemenist
ja Hezbollah'lt Liibanonist Iisraeli poole üle 350 enesetapudrooni,
tiibraketi, ballistilise raketi jms.
Lõhkepäid ja lõhkematerjali oli umbes 60 tonni,
kuid Iraani ohule vastati
USA juhitud rahvusvaheliste liitlaste ühtse kaitsekoalitsiooni,
Suurbritannia, Prantsusmaa ja teiste piirkonna partnerite
operatiivse, tehnoloogilise ja luurealase ülekaaluga.
Ühiselt tõrjusime 99 protsenti Iisraelile suunatud ohust.
Koos nurjasime Iraani rünnaku.
Oluline on rõhutada,
et üks 10-aastane tüdruk Lõuna-Iisraeli beduiini hõimudest
sai raskelt viga,
kui nende kodu lähedusse kukkusid kinnipüütud raketi rusud.
Ja kuigi Iraan püüab ilmselgelt eskaleerida piirkondlikke pingeid
kõikehõlmavaks vastasseisuks; rõhutas admiral Hagari,
et Jeruusalemma sõjaeesmärgid Hamasist vaevatud Gaza sektoris
on endiselt selged.
Iisrael näeb olulist võimalust ajatolla režiimi vastu edu saavutada
koostöös liitlaste ja partneritega,
kellega valmistatakse ette koalitsiooni "idapoolse ohu" likvideerimiseks.
Meil on võimalus luua strateegiline liit selle tõsise ohu vastu,
mida kujutab endast Iraan,
kes ähvardab paigaldada nendele rakettidele tuumapäid,
mis võib kujutada endast äärmiselt tõsist ohtu.
USA, Iisrael ja tema liitlased seisavad õlg õla kõrval,
et sellele ohule vastu kaitsta.
ÜROs toimus keevaline Julgeolekunõukogu kriisiistung,
kuna väljavaated kõikehõlmava regionaalse sõja puhkemiseks
on jõudnud kõigi aegade kõrgeimale tasemele.
See rünnak ületas kõik punased jooned
ja Iisrael jätab endale seadusliku õiguse kättemaksuks.
Me pole konn keevas vees. Oleme lõvide rahvas.
Pärast sellist massiivset ja otsest rünnakut Iisraeli vastu
ei saa kogu maailm, rääkimata Iisraelist, leppida tegevusetusega.
Me kaitseme oma tulevikku.
Samal ajal, kui Iisrael valmistub vastumeetmeteks,
püüab Iraan näiliselt õigustada oma rünnakut, väites,
et Venemaa ja Hiina katse mõista Iisrael hukka
väidetava rünnaku eest IRGC Qudsi vägede kompleksile,
mis asub Iraani konsulaadi kõrval Damaskuses,
blokeeriti USA, Prantsusmaa ja Ühendkuningriigi poolt.
Kuna Iraanil pole ilmselgelt mingit õiguslikku tuge oma jultunud löögile,
ajendas Iisraeli hukka mõistmata jätmine IRGC tegutsema.
Iraani suursaadik õhutas USAd Iraani-Iisraeli sõjast eemale hoidma,
kartes ilmselt Ameerika sõjalist vastust korduvatele rünnakutele USA vägede,
samuti liitlaste ja partnerite vastu piirkonnas.
Iraanil ei ole kavatsust regioonis USAga konflikti sattuda.
Demonstreerisime oma pühendumust rahule,
kuid kasutasime vaoshoitust USA armee kaasamisel
Iraani droonide ja rakettide püüdmisse,
mis olid suunatud sõjaliste objektide pihta okupeeritud Palestiina aladel.
See rõhutab meie pühendumust pingete de-eskaleerimisele
ja konflikti laienemise vältimisele.
Kui aga USA algatab sõjalise operatsiooni Iraani,
tema kodanike või tema julgeoleku ja huvide vastu,
kasutab Iraan oma loomupärast õigust vastata proportsionaalselt.
Hoolimata katsest heidutada USAd ja teisi lääneriike
Iraani ohule vastu astumast,
edastas Washingtoni asendusliige maailmaorganisatsioonis
ajatolla režiimile selge hoiatuse.
Kui Iraan või tema käsilased tegutsevad USA vastu
või teevad uusi rünnakuid Iisraeli vastu, võetakse Iraan vastutusele.
Hoolimata sellest,
et Iraanil ei õnnestunud tungida läbi Iisraeli kaitsevõimest,
mis näitab Teherani võimete ülehindamist,
on ajatolla režiimi sõjaliste harude juhid väitnud,
et droonide, tiib- ja ballistiliste rakettide ebaõnnestunud rünnak
oli paradigma muutus kogu Lähis-Ida jaoks.
Veelgi enam, püüdes rahustada oma režiimi toetajaid,
ähvardas Iraani sõjaväe ülem Ameerika Ühendriike.
Nüüdsest alates,
kui sionistlik režiim ründab meie huve,
meie vara, meie isikuid
ja meie kodanikke,
anname neile vastulöögi
Iraani Islamivabariigist.
Peame seda operatsiooni edukaks,
see operatsioon on meie arvates lõppenud
ja seda operatsiooni ei ole kavas jätkata.
Aga kui sionistlik režiim
kasutab Iraani Islamivabariigi vastu mingeid meetmeid kas Iraani pinnal
või meile kuuluvates keskustes Süürias või mujal,
saab meie järgmine operatsioon olema palju suurem.
Oleme Šveitsi saatkonna kaudu saatnud USA-le sõnumi,
et kui USA osaleb sionistide järgmistes agressiivsetes tegevustes
oma regioonis asuvate armeebaaside või rajatiste kaudu
ja seda teavet kinnitatakse meile,
siis ei ole Ameerika baasid, personal ja rajatised piirkonnas turvalised
ning näeme Ameerikat agressorina ja tegeleme ka temaga.
Tasub rõhutada, et kuigi Iisraeli liitlased Läänes
tunnistavad Jeruusalemma õigust vastata Iraani jultunud agressioonile,
kutsuvad nad teda avalikult üles kättemaksust loobuma.
Järgmine samm jääb iisraellaste otsustada.
President Biden on konflikti algusest alates teinud palju tööd,
et see ei laieneks regionaalseks sõjaks.
Aitäh, et vaatasite TV7 Iisraeli Uudiseid!
Julgustan teid palvetama rahu Jeruusalemmale
ja lunastust Iisraelile.
Kui teid õnnistavad meie saated, mis on täiesti annetuspõhised
ja saadaval tasuta, kaaluge annetuse tegemist..
Seda saab teha meie veebilehel www.tv7israelnews.com
Olen Jonathan Hessen. Õnnistatud nädalat!
Kohtumiseni järgmises saates! Seniks - shalom Jeruusalemmast!
Tõlge: Monika Jaaguri